Diari Oficial de la Generalitat Valenciana


Sumari del DOGV 4497, del 12-05-2003 (2003/5295)

RESOLUCIÓ de 6 de maig de 2003, del director general de l'Institut Valencià de la Joventut (IVAJ), per la qual s'adjudiquen beques per a la realització de cursos d'idiomes en països de la Unió Europea.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4497

Data del DOGV
:   12-05-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/5295


Organisme emissor
:   Institut Valencià de la Joventut

Tipus de document
:   Resolució

RESOLUCIÓ de 6 de maig de 2003, del director general de l'Institut Valencià de la Joventut (IVAJ), per la qual s'adjudiquen beques per a la realització de cursos d'idiomes en països de la Unió Europea. [2003/5295]
  
Per orde d'11 de novembre de 2002, de la Conselleria de Benestar Social (DOGV núm. 4.390, de 2 de desembre de 2002), es van convocar les bases per a la concessió de beques per a la realització de cursos d'idiomes en països de la Unió Europea durant els mesos de juliol i agost de 2003.
  
En compliment del que estableix el punt 7.3 de la base setena de la convocatòria, es va celebrar el sorteig per a determinar l'inicial del primer cognom a partir de la qual es comptarà per a resoldre possibles empats, resultant seleccionada la lletra «i».
  
Després de la valoració i la puntuació de les sol·licituds presentades, d'acord amb els criteris que estableix la base setena de l'orde de convocatòria, a proposta de la Comissió de Valoració que estableix la base huitena de la mateixa convocatòria, i en ús de les facultats que em confereix l'article 7 de la Llei de la Generalitat Valenciana 4/1989, de 26 de juny, resolc:
  
Primer
  
Adjudicar, a les persones sol·licitants que figuren en l'annex I, les beques per a l'estudi dels idiomes anglés i francés, en les dates i als països que s'hi indica. Els adjudicataris deuran donar compliment en temps i forma a tot el que estableix l'annex V.
  
Segon
  
Aprovar les llistes d'espera que s'inclouen en l'annex II, d'acord amb el que estableix l'orde de convocatòria. La gestió de les llistes d'espera es realitzarà com s'especifica en l'annex V.
  
Tercer
  
Desestimar les sol·licituds que figuren en l'annex III, pels motius que s'hi indica.
  
Quart
  
Considerar que les persones incloses en l'annex IV han desistit de la seua petició, en no haver esmenat al seu temps i en forma la falta de documentació o l'acreditació de requisits, i, en conseqüència, procedir a l'arxiu de les sol·licituds.
  
Cinqué
  
Aprovar el procediment per al compliment de les obligacions de les persones adjudicatàries i el funcionament de la llista d'espera com s'especifica en l'annex V.
  
Contra la present resolució, que posa fi a la via administrativa, podrà interposar-se potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua notificació, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació, d'acord amb el que preveuen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que les persones interessades puguen interposar-hi qualsevol altre recurs que consideren oportú.
  
València, 6 de maig de 2003.- El director general de l'Institut Valencià de la Joventut: Carlos Mazón Guixot.
  
ANNEX V
  
1. D'acord amb la base desena de l'Orde de Convocatòria de 11 de novembre de 2002, les persones que figuren en l'annex I, hauran d'abonar la quantitat de 290 euros. de conformitat amb el que estableixen els punts 2, 3 i 4 del present annex.
  
2. Les persones adjudicatàries rebran per correu ordinari, al domicili indicat en la seua sol·licitud, el document d'ingrés personalitzat per al pagament de la quota.
  
Aquelles persones que no l'hagen rebut en data 20 de maig de 2003, podran sol·licitar-lo en les següents oficines de l'IVAJ:
  
- Alacant: Pl. de Sant Cristòfol, 8-10; de dilluns a divendres, de 9 a 14 hores.
  
- Castelló: C/ dels Orfebres Santalínea, 2; de dilluns a divendres, de 9 a 14 hores.
  
- València: C/ de l'Hospital, 2; de dilluns a divendres, de 9 a 14 hores.
  
3. Per a efectuar el pagament s'haurà de presentar el document d'ingrés esmentat en qualsevol oficina de BANCAIXA a partir del dia 13 de maig i abans del dia 23 del mateix mes.
  
4. Es considerarà que les persones adjudicatàries que no hagueren efectuat el pagament el dia 23 de maig renuncien a la beca adjudicada.
  
5. D'acord amb el que estableix la base novena de l'Orde de convocatòria, les places que pogueren quedar vacants es cobriran seguint l'orde que estableix l'annex III, de conformitat amb el que estableixen els punts 6, 7 i 8 del present annex.
  
6. Les places s'adjudicaran per orde rigorós de llista d'espera. Quan una mateixa persona ocupe el mateix número d'orde en dues o més llistes d'espera, s'atindrà a l'orde de prioritat indicat en la seua sol·licitud.
  
7. Una vegada adjudicada una de les beques vacants, la persona adjudicatària -encara que hi renuncie-quedarà exclosa de qualsevol altra llista d'espera en què estiguera inclosa.
  
8. Les persones incloses en una llista d'espera a qui es comunique l'adjudicació d'una beca hauran de fer l'abonament de 290 euros en el termini de cinq dies naturals comptadors a partir de l'endemà de la comunicació.